L-inċident seħħ ix-xahar illi għadda f'Ħal Tarxien Żewġ żgħażagħ barranin li għandhom 16 u 17 -il sena, tressqu quddiem il-Maġistrat Charmaine Galea akkużati b’serq aggravat u li kienu qed iġorru skieken fil-pubbliku mingħajr il-permess neċessarju mill-Pulizija. Il-każ immur lura għax-xahar illi għadda, meta għal ħabta tad-9:30 pm, l-akkużati allegatament serqu xi flus u mobile minn għand żagħżugħ ieħor ta’ 16 -il sena f’Ħal Tarxien. Wieħed mill-akkużati wieġeb mhux ħati filwaqt li l-ieħor wieġeb ħati għal-akkużi miġjuba kontrih. Dan tal-aħħar tpoġġa fuq probation għal tliet snin. L-ispettur Fabian Fleri u Lydon Zammit mexxew il-prosekuzzjoni. L-avukat Charmaine Cherrett u Christopher Chircop dehru għal akkużati li t-tnejn li huma jgħixu ġewwa ċentru miftuħ ta' Ħal Far.